Noms propis del Barça Parc

per fer-se una idea del que es cou darrere el Barça Parc
Golf de Viladecans S.A. ara Inversiones Divabe S.A. . Empresa constituïda a la fi de la dècada dels vuitanta, per un grup de socis del Club de Golf del Prat, encapçalats per Antoni Cardoner, gendre del difunt Nicolau Casaus, buscaven uns terrenys per ubicar-hi un nou camp de golf, ja que les instal·lacions que tenien a El Prat, van desaparèixer arran de l’ampliació de l’aeroport. Cardoner va fundar l’empresa Vilagolf amb la intenció de construir un nou camp en el terme municipal de Viladecans. Entre els qui li donaven suport en aquesta aventura figuraven l’exalcalde de Barcelona, José María Porcioles i el metge Rafael González-Adrio, ex-responsable dels serveis mèdics del Barça. Posteriorment, Cardoner es va associar amb l’empresari José Luis Díaz Varela, president del grup farmacèutic Indukern, per constituir Golf de Viladecans S.A., des del 2008 Golf Viladecans actua com a Inversiones Divabe S.A.(presidida per Raül DIaz-VArela BErtschinger) 

El 1989, Golf de Viladecans SA comença a comprar uns terrenys a la zona protegida del Delta del Llobregat, per construir-hi un camp de golf de 18 forats, tot i que el 3 de novembre del 1989 el ple de l'ajuntament de Viladecans, demana a la generalitat expropiar els terrenys per preservar la reserva natural, però 4 mesos desprès es signa el conveni municipal per construir un camp de golf. Entre 1992 i 1994 la Generalitat expropiava bona part dels terrenys comprats per Golf de Viladecans a un preu pactat de 1300 milions de pessetes (amb uns beneficis de prop de 1000 milions per l'empresa). L’empresa, amb aquest diners, compra més terrenys a la mateixa zona de Viladecans i a la porta d’entrada de Cerdanyola, al Parc de Collserola, amb d’intenció també de fer-hi un camp de golf. Tant l'Ajuntament de Cerdanyola com el Consorci de Collserola van donar el permís per construir-hi un camp de 9 forats, cosa que l'empresa va considerar que no seria rentable i va demanar que li expropiessin els terrenys per tal que l'Ajuntament hi pogués fer un parc rural. Ara, tot i que el golf no s'ha construït, aquesta zona es troba dins una remodelació urbanística anomenada Centre Direccional. Una part d’aquest projecte es troba dins la investigació del cas Pretoria, ja que la immobiliària Espais de Lluís Casamitjana (empresari en llibertat sota fiança de 500.000 Euros) hi tenia pensat desenvolupar un projecte.
Tornant al projecte del Golf a Viladecans cal dir que s'aprova definitivament el 1997. La forta oposició veïnal i la inclusió en la Xarxa Natura 2000, fa que el TSJC emeti una sentència dient que a la zona no s'hi pot construir
Finalment el FC Barcelona ha comprat, a golf Viladecans, uns terrenys de prop de 28 hectàrees a Viladecans, que els cedeix al Ajuntament de Viladecans perquè son Xarxa Natura 2000 i estan protegits, a canvi l’ajuntament de Viladecans cedeix al Barça uns terrenys adjacents per fer-hi el Barça Parc. L’ajuntament és propietari del 48 % dels terrenys adjacents que cedeix al Barça, però no és el beneficiari dels drets urbanístics, qui te els drets urbanístics és Golf de Viladecans S.A. (l’ajuntament va expropiar els terrenys per fer el camp de Golf, però qui va pagar les expropiacions va ser l’empresa Golf de Viladecans S.A.)
Macià Alevedra i Moner, detingut pel jutge Garzon, va ser coseller d'economia de la Generalitat, quan s’expropien els terrenys a Golf de Viladecans S.A, el 1997 abandonava la política i dos anys més tard era nomenat president de Kern Pharma, del grup Indukern.
Inversiones Divabe S.A és el nou nom de Golf de Viladecans des del 2008. El principal accionista de l'empresa és Mansell Holding AG, una empresa amb seu a Suïssa. L'administrador únic és Raul Díaz Varela, fill de Jose Luis Díaz Varela el president de l'empresa farmacèutica Indukern, que té un 23% de les accions de Inversiones Divabe. Macià Alavedra, va entrar al grup Indukern presidint des de 1999 fins al 2004 la filial farmacèutica Kern Pharma. El 2004 va abandonar la presidència de la filial i va entrar a formar part del consell administrador d'Indukern fins el maig d'aquest any. Les relacions entre Alavedra i Díaz Varela també es troben a la societat d'inversió Webline Invest, que s'encarrega primordialment de la gestió econòmica de part de les fortunes catalanes. La societat està presidida per Alavedra i en el consell d'administració hi figura Díaz Varela i Indukern compta amb un 5% de les accions. A més, dins del consell d'administració també hi figuren Albert Costafreda (president de Panrico), Javier Juncadella (industrial català imputat en un cas de frau a la Seguretat Social als anys 80), Rafael Español (expresident de la Seda i president de PromoGrup Deu, una de les immobiliàries investigades) i Fèlix Millet (que va entrar l'any 2008 de la mà d'Associació Mútua). Dins de l'accionariat també hi ha el Grup Godó amb un 5% de les accions.
Negociadors del Projecte urbanístic Barça Parc que es vol fer al costat de la reserva natural del Remolar.

Per part del Barça:
Joan Laporta : president del Futbol Club Barcelona i accionista de la immobiliaria Hakerson Internacional SL, que entre moltes altres coses, vol construir un projecte urbanístic a la zona agrícola de Can Trabal a L’Hospitalet..
Joan Franquesa i Cabanes: Vicepresident del Barça, porta l’area de patrimoni i va ser un dels negociadors del Barça Parc. accionista de Hakerson Internacional SL, x-regidor d’urbanisme de Sant Cugat del Vallès està imputat junt l'exalcalde Joan Aymerich, i unes altres sis persones vinculades al consistori, per les «presumptes irregularitats comeses en permetre la instal·lació en el municipi de l'empresa farmacèutica Boehringer Ingelheim España SA (Biesa)». Franquesa participa en un grup empresarial amb interessos a Amèrica Central i EUA que podrien causar problemes d'índole mediàtica, encara que l'únic problema, segons l'interessat, és que no obté beneficis. A més, sent regidor d'Urbanisme «aconsegueix que autoritzin a una de les seves empreses a convertir un pou miner en un abocador d'escombraries que després s'embenin a FCC amb una plusvàlua important». I te «una mercantil que participa en un projecte contrari a interessos municipals».
Jaume González-Milà Rubió: Director de Patrimoni i Projectes Urbanístics del FC Barcelona des el febrer del 2009, deixant el càrrec d’apoderat i d’director a Catalunya de l’empresa MARTINSA FADESA, S.A (﻿que el juliol passat va protagonitzar el major concurs de creditors de la història d'Espanya amb un passiu de 5.200 milions d'euros i ell com a responsable del complext urbanístic innacabat que ha destroçat la vall fosca al Pallars ), i anteriorment va ser el Negociat de Gestió d'Alienacions Residencials de l'Institut Català del Sòl, càrrec que el va deixar el 23 de gener de 2003.
Ramon Roger i Casamada : Arquitecte redactor del Barça Parc a traves de la seva empresa, la societat Milito Consultors Urbanístes, també és l’arquitecte contractat pel Barça per construir pisos al Barri de les Corts en lloc del Miniestadi. L’any 1996 va ser Delegat del Govern pel conveni d'infraestructures i medi ambient del Delta del Llobregat. Del 1988 fins el 2002 que va que va ser cesat, a petició pròpia, per incompetència amb el càrrec públic, d’un munt de càrrecs a la generalitat, com a Secretari per a les Actuacions concertades, Urbanisme i Habitatge del Departament de Política Territorial i Obres Públiques de la Generalitat de Catalunya, Sots president del Institut català del sol, President de la comissió d’urbanisme de Barcelona, Ha fet també la redacció de Plans urbanístics a Barcelona, Cornellà, El prat, Santa Coloma de Gramenet, entre d'altres... més info a http://www.ocbcn.com/cont13-7.htm
Per part de l’ajuntament de Viladecans

Carles Ruiz i Novella: Com Alcalde (PSC-PSOE) de Viladecans ha signat el conveni per contruir el Barça Parc. És també president del pacte industrial de la regió metropolitana, i diputat de turisme a la diputació de Barcelona. Des de 1995 ha estat regidor d’urbanisme just quan es va tramitar el projecte del camp de golf a Viladecans, que el tribunal superior de justícia va anular, i que l’ajuntament va expropiar uns terrenys que l’empresa de golf va pagar, just on el Barça Parc es vol construir.
David Massana i Gràcia: regidor d'ICV-EUiA, 2n. tinent alcalde i president de l’àrea de Medi Ambient i Ciutat Sostenible, negociador i avalador del Barça Parc.
Sentències judicials El Tribunal Superior de Justícia de Catalunya (TSJC) va anul·lar el 2003 un acord de l’Ajuntament de Viladecans, de l’any 1997, pel qual adjudicaven la construcció i gestió d’un camp de golf en els terrenys del Remolar –ara adquirits pel Barça– a l’empresa Golf de Viladecans. Posteriorment, a la fi de 2004, el titular del Jutjat de Primera Instància núm. 4 de Gavà va dictar un acte de processament contra l’exalcalde de Viladecans, Jaume Montfort, per un presumpte delicte de prevaricació. En aquesta actuació també hi estava implicada Golf de Viladecans. Un veí, Josep Carreras, va denunciar l’Ajuntament pel fet de canviar la qualificació del sòl per aconseguir «una expropiació a baix preu». Les operacions amb els terrenys del Remolar han provocat en el passat diverses actuacions judicials. L’actual alcalde, Carles Ruiz, celebra que el Barça hagi comprat els terrenys, que qualifica d’«únics a Europa», ja que estan situats al costat del mar, d’una reserva natural i de Barcelona.
Altres...Al febrer de 2003, Cardoner va interposar una querella per presumpta apropiació indeguda contra José Luis Díaz Varela, de la qual se’n podrien derivar responsabilitats cap al fill del querellat, Raúl Díaz Varela, actual administrador únic de Golf de Viladecans, segons apuntaven informacions que aleshores es van publicar a la premsa. Fonts de la família Cardoner Casaus han indicat que els ha causat «sorpresa» la venda dels terrenys de Viladecans però que no farien comentaris respecte a això. El seu advocat, David Milà, apunta que la querella continua tramitant-se en el Jutjat d’Instrucció núm. 3 de Barcelona, però que, en tot cas, no té cap relació amb la venda dels terrenys al Barça. L’advocat deixa clar que la venda ha estat legal.
En la seva constitució, Golf de Viladecans estava participada per Indukern (de la família Díaz Varela, amb el 23%), Inverama (presidida per Artur Suqué, amb el 20%), Vilagolf (encapçalada per Antoni Cardoner, amb el 12,6%), Inmobiliaria Camo (4%) i per dues empreses suïsses que, segons la querella, van invertir en el projecte a instàncies de Díaz Varela: Mansell Holding (35%) i DRT Holding Invest (5%).
Nota: informació basada en informació extreta de la hemeroteca de la Vanguardia, el diari “El Mundo”, El setmanari El triangle, El Debat.cat, el Setmanari La Directa i el Comunicat d'EUiA contra el camp de golf d'Octubre 2001.

